Σαββατογεννημένες

Σαββατογεννημένες είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 2003-2004. Το σενάριο υπέγραψε ο Γιώργος Καπουτζίδης, ενώ τη σκηνοθεσία ανέλαβαν η Πηνελόπη Κροντηροπούλου και ο Αντώνης Αγγελόπουλος. Πρωταγωνιστές της σειράς είναι η Κατιάνα Μπαλανίκα, η Ελένη Ράντου, η Ράνια Σχίζα και ο Σάκης Μπουλάς, καθώς πρόκειται για τη πρώτη σεναριακή και τηλεοπτική δουλειά του Καπουτζίδη. Η σειρά γνώρισε μεγάλη επιτυχία και αποδοχή από το τηλεοπτικό κοινό σε κάθε της επεισόδιο, με αποτέλεσμα να προβάλλεται σε επανάληψη συστηματικά από τον σταθμό μετά την ολοκλήρωση της.

 Ο Σάββας Κατσίκης (Σάκης Μπουλάς) είναι ένας ευκατάστατος εισοδηματίας ο οποίος κάνει σχέσεις με τις γυναίκες κυρίως για να περνάει καλά μιας και δεν του αρέσουν οι δεσμεύσεις. Παρ' όλα αυτά, έχει κάνει τρεις γάμους, χωρίς όμως να είναι πιστός σε καμία από τις τρεις γυναίκες του. Ο πρώτος του γάμος ήταν με τη φιλόλογο Καίτη Τόγκα (Κατιάνα Μπαλανίκα), ο δεύτερος με την ηθοποιό Μπία Μπέκου (Ελένη Ράντου) που πρωταγωνιστεί στη σαπουνόπερα Πυρκαγιά, και ο τρίτος με την επιχειρηματία Σούλα Καραγιαννίδου (Ράνια Σχίζα), που διατηρεί κατάστημα τουριστικών ειδών των Ολυμπιακών Αγώνων Αθήνα 2004. Την περίοδο που εκδίδεται το τρίτο του διαζύγιο, ενώ οδηγεί, ο Σάββας ακούει στο ραδιόφωνο τους τυχερούς αριθμούς του Τζόκερ και συνειδητοποιεί ότι έχει κερδίσει 7,5 εκατομμύρια ευρώ. Από το σοκ και την έκπληξη χάνει τον έλεγχο του αυτοκινήτου και τρακάρει. Μεταφέρεται στο νοσοκομείο, όπου διαγιγνώσκεται ότι έχει πάθει αμνησία. Η νοσοκόμα που τον φροντίζει αποφασίζει να σηκώνει το κινητό του για να ειδοποιεί όποιον τον καλεί για την κατάστασή του. Οι τρεις πρώην σύζυγοί του ενημερώνονται και φτάνουν στο νοσοκομείο. Μην μπορώντας να βοηθήσουν στην επαναφορά της μνήμης του, αποφασίζουν να μην ασχοληθούν με την φροντίδα του, επειδή τους έχει καταστρέψει τη ζωή και δεν το αξίζει. Λίγο καιρό μετά όμως, ακούγοντας στην τηλεόραση τους τυχερούς αριθμούς του Τζόκερ σε συνδυασμό με κάποια σκόρπια λόγια που ο Σάββας έλεγε λίγο πριν πέσει αναίσθητος ("Είναι το 19!") και ότι ο νικητής δεν έχει ακόμη εμφανιστεί για να εισπράξει το ποσό, συνειδητοποιούν ότι ο Σάββας είναι ο μεγάλος τυχερός του Τζόκερ. Αν και οι τρεις τους δεν έχουν καθόλου καλές σχέσεις, μετακομίζουν όλες στο σπίτι του Σάββα για να προσπαθήσουν να τον βοηθήσουν να θυμηθεί πού είναι το δελτίο του Τζόκερ, μιας και εκείνες δεν μπόρεσαν να το βρουν, με σκοπό να πάρουν τα χρήματα για τον εαυτό τους. Ενώ συγκατοικούν, ο Σάββας γίνεται ένας τελείως διαφορετικός άνθρωπος από εκείνον που εκείνες γνώριζαν, κάνοντάς τες σιγά σιγά να αλλάξουν στάση απέναντί του αλλά και οι ίδιες να γίνουν τελικά πολύ καλές φίλες. Έξι μήνες μετά, η ζωή όλων αλλάζει τελείως και ο Σάββας ακόμη δεν μπορεί να θυμηθεί τίποτα για το δελτίο. Το θυμάται την τελευταία μέρα δικαιώματος εξαργύρωσης του ποσού, μια ημέρα επεισοδιακή για όλους. Προβαλλόταν κάθε Δευτέρα στις 21:00 (επεισόδια 1-6, 15-31) και κάθε Δευτέρα στις 21:50 (επεισόδια 7-14). Τα δύο τελευταία επεισόδια προβλήθηκαν διαφορετική ημέρα μετάδοσης αφού ο σταθμός μετέδιδε τους ποδοσφαιρικούς αγώνες του Euro και το ριάλιτι Η Φάρμα για τον υπόλοιπο μήνα, με αποτέλεσμα να καθυστερήσει η μετάδοση τους. Πιο συγκεκριμένα, η προβολή του 32ου επεισοδίου πραγματοποιήθηκε Τρίτη στις 21:40 και του 33ου τελευταίου επεισοδίου Παρασκευή στις 21:00. Στις 29/3/2004 δεν προβλήθηκε επεισόδιο λόγω μετάδοσης του ριάλιτι Η Φάρμα. Ούτε στις 23/2/2004,12/04/2004,17/05/2004,14/06/2004 Η σειρά βραβεύτηκε στην απονομή Πρόσωπα 2004 ως η καλύτερη κωμική σειρά της χρονιάς. Το 2010 για τα 20 χρόνια του Mega, ο Γιώργος Καπουτζίδης παρουσίασε την επετειακή εκπομπή The Twenty, όπου οι Σαββατογεννημένες και οι συντελεστές τους κατατάχθηκαν στις θέσεις που αναφέρονται παρακάτω: Αγαπημένη κωμική σειρά: 7η θέση / Σαββατογεννημένες Αγαπημένη πρωταγωνίστρια κωμωδίας: 2η θέση / Ελένη Ράντου Αγαπημένη πρωταγωνίστρια κωμωδίας: 4η θέση / Βασιλική Ανδρίτσου Αγαπημένη πρωταγωνίστρια κωμωδίας: 17η θέση / Κατιάνα Μπαλανίκα Αγαπημένη πρωταγωνίστρια κωμωδίας: 20η θέση / Μαρία Ανδρούτσου Αγαπημένος πρωταγωνιστής κωμωδίας: 4η θέση / Γιώργος Καπουτζίδης Αγαπημένος πρωταγωνιστής κωμωδίας: 7η θέση / Αργύρης Αγγέλου Αγαπημένος πρωταγωνιστής κωμωδίας: 17η θέση / Σάκης Μπουλάς Πιο σέξι πρωταγωνιστής: 10η θέση / Αντώνης Καρυστινός Πιο φευγάτος ήρωας: 8η θέση / Γιώργος Καπουτζίδης (Χοσέ) Trailer που έμεινε αξέχαστο: 2η θέση / Σαββατογεννημένες (Επεισόδιο 15) Ατάκα που έγραψε ιστορία: 18η θέση / "Δουλίτσα να υπάρχει" (Ελένη Ράντου) Σαββατογεννημένες στην IMDb